Ir-Regolament tal-Kummissijoni (KEE) Nru 1279/98
tad-19 ta' Ġunju 1998
li jippreskrivi regoli dettaljati għall-applikazjoni ta' kwoti ta' tariffa għaċ-ċanga u l-vitella li għalihom hemm dispożizzjonijiet fir-Regolament tal-Kunsill (KE) Nru 3066/95 għar-Repubblika tal-Polonja, r-Repubblika ta' l-Ungerija, r-Repubblika Ċeka, r-Repubblika ta' l-Islovakkja, r-Repubblika tal-Bulgarija u r-Rumanija
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 3066/95 tat-22 ta' Diċembru 1995 li jistabbilixxi ċerti konċessjonijiet fil-forma ta' kwoti ta' tariifi Komunitarji għal ċerti prodotti agrikoli u li jipprovdi għal aġġustament, bħala miżura awtonoma u transizzjonali, ta' ċerti konċessjonijiet agrikoli li għalihom hemm provdut fil-Ftehim ta' l-Ewropa, sabiex tingħata konsiderazzjoni lill-Ftehim dwar l-Agrikoltura milħuq waqt il-Laqgħa ta' l-Urugwaj tan-negozjati dwar kummerċ multilaterali [1], kif l-aħħar emendat bir-Regolament (KE) Nru 1595/97 [2] u b'mod partikolari l-Artikolu 8 tiegħu,
Billi r-Regolament (KE) Nru 3066/95 fih dispożizzjonijiet għall-ftuħ ta' kwoti ta' tariffa mnaqqsa għaċ-ċanga u l-vitella; billi għandhom jiġu adottati regoli dettaljati biex jiġu applikati fuq bażi multiannwali; billi, għal dan il-għan, d-dispożizzjonijiet preskritti kull sena għal dawk il-kwoti fil-passat għandhom jintużaw bħala bażi;
Billi, biex jiġi żgurat li l-kwantitajiet preskritti jiġu impurtati b'mod regolat, għandhom jitferrxu fuq ħafna perijodi differenti;
Billi għandhom isiru dispożizzjonijiet biex l-arranġamenti jiġu amministrati permezz ta' liċenzi ta' importazzjoni; billi, għal dan il-għan, għandhom jiġu stabbiliti regoli b'mod partikolari dwar il-mod li għandhom jiġu sottomessi l-applikazzjonijiet u dwar l-informazjoni li għandha tingħata fl-applikazzjonijiet u fil-liċenzi, fejn xieraq minkejja ċerti dispożizzjonijiet tar-Regolament tal-Kummsiisjoni (KEE) Nru 3719/88 tas-16 ta' Novembru 1988 li jippreskrivi regoli dettaljati komuni għall-applikazzjoni tas-sistema ta' liċenzi ta' importazzjoni u esportazzjoni u ċertifikati ta' ffissar bil-quddiem għal prodotti agrikoli [3], kif l-aħħar emendat bir-Regolament (KE) Nru 1044/98 [4], u r-Regolament tal-Kummissjoni (KE) Nru 1445/95 tas-26 ta' Ġunju 1995 dwarq regoli ta' applikazzjoni għall-liċenzi ta' importazzjoni u esportazzjonion fis-settur taċ-ċanga u l-vitella u li jirrevoka r-Regolament (KEE) Nru 2377/80 [5], kif l-aħħar emendat bir-Regolament (KE) Nru 759/98 [6]; billi għandhom ukoll isiru dispożizzjonijiet biex il-liċenzi jinħarġu wara perijodu ta' riflessjoni u, fejn xieraq, wara li tiġi applikata perċentwali ta' tnaqqis uniformi;
Billi r-riskju ta' spekulazzjoni li jinstab fl-arranġamenti fis-settur taċ-ċanga u l-vitella jeħtieġ li jiġu stabbiliti kondizzjonijiet ċari li jirregolaw l-aċċess għall-kwoti;
Billi l-miżuri li hemm provvediment dwarhom f’dan ir-Regolament huma konformi ma' l-opinjoni tal-Kumitat tat-Tmexxija għall-Laħam taċ-Ċanga u l-Vitella,
ADDOTTAT DAN IR-REGOLAMENT:
Artikolu 1
Għandhom jiġu ppreżentati liċenzi ta' importazzjoni għall-importazzjoni fil-Komunità ta' dawk il-prodotti elenkati fl-Anness I ta' dan ir-Regolament taħt il-kwoti li hemm provvediment dwarhom fir-Regolament (KE) No 3066/95.
Il-kwantitajiet ta' prodotti importati kull sena taħt dawk l-arranġamenti u r-rata ta' tnaqqis fid-dazju doganali stabbilit mit-Tariffa Doganali Komuni għandhom ikunu kif elenkati fl-Anness I ta' dan ir-Regolament.
Artikolu 2
Il-kwantitajiet msemmija fl-Artikolu 1 għal kull perijodu preskritt fl-Anness I għandhom jitqassmu kif ġej:
- 25 % mill-1 ta' Lulju sat-30 ta' Settembru,
- 25 % mill-1 ta' Ottubru sal-31 ta' Diċembru,
- 25 % mill-1 ta' Jannar sal-31 ta' Marzu,
- 25 % mill-1 ta' April sat-30 ta' Ġunju.
Billi, matul il-perijodu li jinfetħu l-kwoti, l-kwantitajiet koperti b'applikazzjonijiet għal liċenzi ta' importazzjoni sottomessi fir-rigward ta' l-ewwel, it-tieni u t-tielet partijiet speċifikati fl-ewwel paragrafu huma inqas minn dawk disponibbli, l-kwantitajiet li jiqbgħu għandhom jiżdiedu ma’ dawk disponibbli għall-parti ta' wara.
Artikolu 3
1. Biex wieħed jikkwalifika skond il-kwoti ta' importazzjoni:
(a) l-applikanti għandhom ikunu persuni fiżiċi jew legali li jridu jippruvaw għas-sodisfazzjon ta' l-awtoritajiet kompetenti ta' l-Istat Membru interessat, meta jissttomettu l-applikazzjoni tagħhom, li kienu għal mill-inqas darba fit-12-il xahar ta' qabel involuti fil-kummerċ taċ-ċanga u jew vitella ma’ pajjiżi terzi; l-applikanti jridu jkunu mmniżżla fir-reġistru nazzjonali tal-VAT;
(b) applikazzjonijiet għal-liċenza jistgħu jiġu sottomessi biss fl-Istat Membru li fih hu reġistrat l-applikant;
(ċ) applikazzjonijiet għal-liċenzi għal kull grupp ta' prodotti elenkati fl-Anness I huma marbuta ma’ minimu ta' 15 il-tunnellata ta' piż tal-prodott mingħajr ma jaqbeż il-kwantità disponibbli kif imfissra fl-Artikolu 2.
"Grupp ta' prodotti" tffisser prodotti li joriġinaw f'wieħed biss mill-pajjiżi elenkati fl-Anness I; grupp ta' prodotti għandu jinkludi fih prodotti li jikkorrispondu mal-kodiċijiet NM 0201 u 0202 jew 16025031 u 16025039;
(d) il-kaxxa 8 ta' l-applikazzjonijiet għall-liċenzi u tal-liċenzi għandha turi l-pajjiż ta' l-oriġini; il-liċenzi jkun fihom l-obbligu li l-importazzjoni ssir minn dak il-pajjiż;
(e) il-kaxxa 20 ta' l-applikazzjonijiet għall-liċenza u tal-liċenzi għandha turi ta' l-inqas wieħed minn dawn li ġejjin:
- Reglamento (CE) no 1279/98
- Forordning (EF) nr. 1279/98
- Verordnung (EG) Nr. 1279/98
- Κανονισμός (ΕΚ) αριθ. 1279/98
- Regulation (EC) No 1279/98
- Règlement (CE) no 1279/98
- Regolamento (CE) n. 1279/98
- Verordening (EG) nr. 1279/98
- Regulamento (CE) no 1279/98
- Asetus (EY) N:o 1279/98
- Förordning (EG) nr 1279/98.
2. Minkejja l-Artikolu 5 tar-Regolament (KE) Nru 1445/95, il-kaxxa 16 ta' l-applikazzjonijiet għall-liċenzi u tal-liċenzi għandha turi wieħed minn dawn il-gruppi ta' kodiċijiet NM:
- 0201 u 0202,
- 16025031 u 16025039.
Artikolu 4
1. Applikazzjonijiet għall-liċenzi jistgħu jiġu sottomessi matul l-ewwel 10 ijiem biss ta' kull perijodu kif immsemmi fl-Artikolu 2.
2. Applikazzjoni waħda biss tista’ tiġi sottomessa minn kull applikant għal kull grupp ta' prodotti. Jekk applikant jissottometti aktar minn applikazzjoni waħda għal kull grupp ta' prodotti, l-applikazzjonijiet kollha ta' dak l-applikant għall-prodotti mill-istess grupp ma jiġux aċċettati.
3. Sal-ħames jum tax-xogħol wara l-jagħlaq il-perijodu li fih jintlaqgħu l-applikazzjonijiet, l-Istati Membri għandhom jinnotikaw lill-Kummissjoni l-applikazzjonijiet sottomessi għall-kwantitajiet disponibbli. Din in-notifikazzjoni għandha tinkludi fiha lista ta' applikanti bil-kwantita li għaliha saret l-applikazzjoni għal kull kodiċi NM u għal kull pajjiż ta' oriġini tal-prodotti.
In-notifikazzjonijiet, inklużi n-notifikazzjonijiet ta' applikazzjonijiet "nil", iridu jsiru bit-telex jew bil-fax, imħejjija fuq bażi tal-mudell fl-Anness II ta' dan ir-Regolament.
4. Il-Kummissjoni għandha tiddeċidi kemm mill-perċentwali ta' kwantitajiet li għalihom hemm applikazzjonijiet għal liċenzja jistgħu jingħataw.
Jekk il-kwantitajiet li għalihom hemm applikazzjonijiet għal liċenza jaqbżu dawk disponibbli, l-Kummissjoni għandha tippreskrivi perċentwali ta' riduzzjoni uniformi fil-kwantitajiet li għalihom tkun saret l-applikazzjoni.
5. Dejjem jekk il-Kummissjoni taċċetta l-applikazzjonijiet, il-liċenzi għandhom jinħarġu kemm jista’ jkun malajr.
Artikolu 5
1. Mingħajr preġudizzju għal dan ir-Regolament, għandhom jgħoddu r-Regolamenti (KEE) Nru 3719/88 u (KE) No 1445/95.
2. Liċenzi ta' importazzjoni li jinħarġu skond dan ir-Regolament għandhom jibqgħu validi sa 90 jum mill-jum attwali li fih jinħarġu skond it-tifsira ta' l-Artikolu 21(2) tar-Regolament (KEE) Nru 3719/88. Iżda, l-ebda liċenza ma’ tibqa valida wara it-30 ta' Ġunju wara d-data li tinħareġ.
3. Il-liċenzi jkunu validi fil-Komunità kollha.
Artikolu 6
Il-prodotti għandhom jitħallew jiċċirkolaw b’mod ħieles fuq preżentazzjoni taċ-ċertifikat ta' ċaqliq EUR.1 maħruġ mill-pajjiż ta' l-esportazzjoni skond il-Protokoll 4 anness mal-Ftehim Ewropew milħuq ma’ dak il-pajjiż jew dikjarazzjoni mill-esportatur mfassla skond dak il-Protokoll.
Artikolu 7
Dan ir-Regolament għandu jibda jseħħ fl-1 ta' Lulju 1998.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fid-19 ta' Ġunju 1998.